**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 4284 – 5 /2016.

**Jegyzőkönyv**

**Készült:** Mónosbél Községi Önkormányzat Képviselő-testületének 2016. június 22. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Beszámoló a település közbiztonsági helyzetéről
2. Beszámoló a helyi polgárőrség működéséről
3. Települési Hulladékgazdálkodásról szóló önkormányzati rendelet módosítása
4. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 23/2016.(VI.22.) | Mónosbél község közrend-közbiztonsági helyzetének megtárgyalása | 2016.06.22. |
| 24/2016.(VI.22.) | Mónosbél község polgárőrség munkájának megtárgyalása | 2016.06.22. |
| 25/2016.(VI.22.) | Hulladékgazdálkodási Közszolgáltatási szerződés módosítása | 2016.06.30. |

|  |  |
| --- | --- |
| ***Rendelet száma*** | ***Tárgya*** |
| 7/2016.(VI.24**.**) | A települési Hulladékgazdálkodásról szóló 14/2013.(XII.20.) önkormányzati rendelet módosítása |

Mónosbél, 2016. június 22.

Varga Sándorné Fehér Lászlóné

polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2016. június 22. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

**Nem jelent meg:** Hajnákné Koós Zsuzsanna

Kovács Zoltán önkormányzati képviselők

**Meghívott:**  Bognár József rendőr alezredes Eger rendőrkapitányság   
 vezetője

Fodor Tamás c.r. őrnagy Bélapátfalva mb. őrsparancsnok

Murányi Sándor Mónosbél polgárőrség vezetője

**Hivatalból jelen van:** Dudásné dr. Géczi Erika aljegyző

Zvara Zsoltné jegyzőkönyvvezető

Varga Sándorné polgármester:

Köszönti a képviselő-testület tagjait, a meghívottakat.

A jelenléti ív alapján megállapítja, hogy az 5 fő képviselő-testületi tag közül 3 fő megjelent. A döntéshozatalban résztvevők száma 3 fő, az ülést határozatképesnek nyilvánítja és megnyitja.

Javaslatot tesz az alábbi napirendi pontok megtárgyalására:

**NAPIREND**

1. Beszámoló a település közbiztonsági helyzetéről
2. Beszámoló a helyi polgárőrség működéséről
3. Települési Hulladékgazdálkodásról szóló önkormányzati rendelet módosítása
4. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 3 igen szavazattal elfogadta.

1. **Napirend**

**Beszámoló a település közrend-közbiztonsági helyzetéről**

Varga Sándorné polgármester:

A Mónosbél község közrend-közbiztonsági helyzetéről szóló beszámolót minden képviselő-testületi tag megkapta. Kéri r. alezredes Urat, kiegészítését tegye meg.

Bognár József rendőr alezredes:

Tájékoztatom a jelenlévőket, hogy Petrányi Lajos őrsparancsnok úr alacsonyabb munkabeosztásba kérte áthelyezését. Bemutatja Fodor Tamás c. rendőr őrnagyot, mint megbízott őrsparancsnokot. Elmondja, hogy a legutóbbi, 2015. évi beszámoló óta eltelt időszak legfontosabb célkitűzése továbbra is a közrend, közbiztonság megszilárdítása, fenntartása, az állampolgárok nyugalmának megőrzése, a bűncselekmények számának csökkentése, ezáltal a lakosság biztonságérzetének javítása volt. Kiemeli, hogy kirívó bűncselekmény a településen nem történt. A polgárőrséggel való kapcsolat nagyon jó. Kiemelt feladatként kell kezelni a helyi Gyermekjóléti Szolgálat illetékesével való kapcsolattartást.

Varga Sándorné polgármester:

Kéri a képviselő-testület tagjait, hogy szavazzanak a Mónosbél község közrend-közbiztonsági helyzetéről a beszámoló szerint.

A döntéshozatalban résztvevők száma: 3 fő

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**23/2016. (VI.22.) Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja a Mónosbél község közrend-közbiztonsági helyzetéről szóló beszámolót.

Határidő: 2016. június 22.

Felelős: Varga Sándorné

polgármester

1. **Napirend**

**Beszámoló a helyi polgárőrség működéséről**

Varga Sándorné polgármester:

Örvendetesnek tartja, hogy az elmúlt időszakban nem történt közterületi bűncselekmény a településen. A lakosok részéről nem látogatottak a körzeti megbízott fogadó órai, azonban a hivatallal való kapcsolattartás szempontjából fontosnak ítéli meg ezen órákat. Kéri továbbá Murányi Sándort, hogy a polgárőrségi telefonját a lehetőségeihez képest vegye fel, illetve hívja vissza, ha keresik azon a számon.

Murányi Sándor polgárőrség vezetője:

Megköszöni a bélapátfalvai rendőrőrs munkáját, és a jó együttműködést. Elmondja, hogy 12 fő a tagok létszáma. Többségük aktív dolgozó, így munka mellett látják el a polgárőri feladatokat. Főállása miatt a telefont nem minden esetben tudja felvenni. Ez évi célkitűzés a polgárőrségi tagok számának növelése.

Varga Sándorné polgármester:

Kéri a képviselő-testület tagjait, hogy szavazzanak a Mónosbél község polgárőrségének munkájáról a beszámoló szerint.

A döntéshozatalban résztvevők száma: 3 fő

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**24/2016. (VI.22.) Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja a Mónosbéli Polgárőr Egyesület munkájáról szóló beszámolót.

Határidő: 2016. június 22.

Felelős: Varga Sándorné

polgármester

Varga Sándorné polgármester:

Tájékoztatja a rendőrség és a polgárőrség képviselőjét, hogy a település 2016. július 25 -29. és augusztus 8-12 között gyermektábort szervez. Kéri, hogy a tábor ideje alatt egy-egy „rendőrségi” nap keretében ismertessék meg a gyerekekkel a rendőrség, polgárőrség munkáját, valamint egy kerékpáros nap megszervezésében legyenek az önkormányzat segítségére.

Megköszöni a rendőrség és a polgárőrség képviselőinek jelenlétét.

1. **Napirend**

**A települési Hulladékgazdálkodásról szóló 14/2013.(XII.20.) önkormányzati rendelet módosítása**

Varga Sándorné polgármester:

Elmondja, hogy az önkormányzati rendelet módosításra a hulladékról szóló 2012. évi CLXXXV. törvény módosulása miatt van szükség. 2016. április 1 napjától az állami hulladékgazdálkodási közfeladatok tekintetében létrehozott Nemzeti Hulladékgazdálkodási Koordináló és Vagyonkezelő Zrt. az állami hulladékgazdálkodási közfeladat ellátása érdekében kezeli, nyilvántartja az ingatlanhasználó személyes adatait, beszedi a közszolgáltatási díjat, kifizeti a közszolgáltatóknak a hulladékgazdálkodási közszolgáltatásért felelős miniszter által meghatározott díjat, végzi a kintlévőségek kezelését, NAV útján történő behajtását. A HT.35 § g) pontjának hatályon kívül helyezése következtében az önkormányzati rendelet már nem tartalmazhatja „a hulladékgazdálkodási közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezéseket”. Ezen adatok kezelésére a Koordináló szerv jogosult.

Kéri a képviselő-testület tagjait, hogy szavazzanak a települési Hulladékgazdálkodásról szóló 14/2013.(XII.20.) önkormányzati rendelet módosításáról.

A döntéshozatalban résztvevők száma 3 fő.

**Mónosbél Községi Önkormányzat Képviselő-testülete 3 igen szavazattal elfogadta a Mónosbél Községi Önkormányzat Képviselő-testületének 7/2016.(VI.24.) önkormányzati rendeletét a települési Hulladékgazdálkodásról szóló 14/2013.(XII.20.) önkormányzati rendelet módosításáról. (1. melléklet)**

Varga Sándorné polgármester:

Elmondja, hogy a 2015. december 30. napján aláírt hulladékgazdálkodási közszolgálati szerződés módosítása is szükséges a hulladékról szóló 2012. évi CLXXXV. törvény módosulása miatt. Kéri a Mónosbél Községi Önkormányzat Képviselő-testületét, hogy tárgyalja meg a szerződés módosítást a melléklet szerint.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**25/2016. (VI.22.) Képviselő-testületi határozat**

Mónosbél Községi Önkormányzat Képviselő-testülete megtárgyalta és a melléklet szerint elfogadta az Önkormányzat és a PEVIK Közüzemi és Szolgáltató Nonprofit Kft. (3250 Pétervására, Tiszti sor út 29., képviseli: Garai Ferenc ügyvezető) között a hulladékról szóló 2012. évi CLXXXV. törvény 92/B. §.(2) bekezdése alapján módosított Hulladékgazdálkodási Közszolgáltatási szerződést, a települési szilárd hulladék összegyűjtésére és ártalmatlanításra történő elszállítására.

A képviselő-testület felhatalmazza Varga Sándorné polgármestert a módosításokkal egységes szerkezetbe foglalt Hulladékgazdálkodási Közszolgáltatási szerződés aláírására. (2 melléklet)

Határidő: 2016. június 30.

Felelős: Varga Sándorné

polgármester

1. **Napirend**

**Egyéb ügyek, indítványok**

Varga Sándorné polgármester:

Tájékoztatja a képviselőtestületet, hogy megkeresés érkezett a Mónosbéli Gyermek-otthon vezetője és Mónosbél község polgármesteréhez ebéd kiszállítással kapcsolatosan. A levelet 8 Mónosbéli lakos írta alá, és az ebéd házhoz szállításához kér segítséget. Korábban a gyermekotthon vezetése vállalta, hogy kiszállítják a náluk étkezést igénylőknek az ebédet, azonban ezt most már nem tudják teljesíteni. Az önkormányzat kötelező feladatihoz a szociális étkeztetés biztosítása tartozik, mely a Szociális Szolgálaton keresztül teljesül a Bélapátfalvai Napközi Konyhájáról, az ellátotti létszám 1 fő. Az elmúlt évben minden gyermekotthonból étkező személyes megkérdezése, tájékoztatása megtörtént, hogy a szociális étkezés keretein belül, a Szociális Szolgálattal a Bélapátfalvai Napközi Konyhájáról tudja az önkormányzat az ebédszállítást vállalni. Akkor a megkeresettek elfogadták ezt a lehetőséget, azonban évközben az érintettek úgy döntöttek, hogy inkább a Gyermekotthon konyhájáról kívánjak az ebédet hordani, még abban az esetben is, ha ennek költsége magasabb.

Az önkormányzat abban az esetben tudja az ebéd házhozszállítását megoldani, ha a Bélapátfalvai Napközi Konyhájáról igénylik az étkezést.

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Fehér Lászlóné

polgármester címzetes főjegyző